Bogd Chan Ulas

Bogd Chan Ulas (, dar vadintas Bogdo Ula, Čoibalsan Ula) – kalnas Mongolijoje, Chentėjaus kalnuose, ties pietiniu šalies sostinės Ulan Batoro pakraščiu. Aukštis – 2256,3 m. Bogd Chan Ulas ir jo apylinkės paskelbtos gamtos draustiniu (įkurtas 1809 m., plotas 366 km²). Tai yra toliausiai į pietus nutolusi Mongolijos vieta, kur veši miškai. Ties Bogd Chan Ulo pietiniais šlaitais spygliuočių miškai pereina į stepes. Saugomi starai, švilpikai, elniai, šernai, vilkai ir kt. gyvūnai.

Pasak legendos, 1225–1226 m. žiemą Čingischanas, ruošdamasis puolimui prieš tangutus, praleido Bogd Chan Ule. Jis uždraudė čia kirsti medžius ir medžioti, bei paslėpė čia savo ginklus. Kalnas mongolų laikomas šventu, jo papėdėje stovi Mandžušri vienuolynas.

 Šaltiniai 

Kategorija:Mongolijos kalnai
Kategorija:Saugomos teritorijos